*Kinnitatud REK koosolekul 06.05.2015*

**Juhend RTL liikmesfirmade poolt esmatasandi arstiabi ja arstikeskuste ravikvaliteedi parandamisele suunatud koolituste toetamiseks**

1. **Üldprintsiibid**

Ravimitootja ei sekku patsientide ravi korraldamisse, ei tegele patsientide värbamise ega erialaspetsialistide vahendamisega. Peab olema tagatud, et raviotsused on lahutatud rahalistest stiimulitest. Juhul kui tootja soovib toetada spetsialistile juurdepääsu esmatasandi arstiabis, saab ta seda teha üksnes läbi transparentse rahalise toetuse arstikeskusele (nt stipendium, grant, sõltumatu fond jne). Mistahes konsultatsiooni protsessi initsiaatoriks on arstikeskus, kes teeb sõltumatu valiku vajaliku teenuse osutaja ja mahu suhtes. Ravimitootjate Liit julgustab arstikeskust vastava stipendiumi/toetuse kasutamist ära märkima oma kodulehel. Samuti kuulub vastav toetus ravimitootja poolt avalikustamisele EFPIA avalikustamiskoodeksi ja RTL eetikakoodeksi raames.

1. **RTL liikmesfirmade poolt esmatasandi arstiabi või arstikeskuste ravikvaliteedi parandamisele suunatud koolituste toetamise printsiibid**
2. Toetatavate tegevuste formaat ja olemus peavad olema ravimitootja poolt transparentselt tutvustatud kõikidele osapooltele (nt firma kodulehel). Vastavasisuline tegevus ja toetaja nimi peab arstikeskuse kodulehel olema avalik.
3. Eelkirjeldatud formaadis toetust saavad tegevused planeeritakse, viiakse läbi ja dokumenteeritakse arstikeskuste või kompetentse kolmanda osapoole (koolitusi läbi viiv organisatsioon) poolt. Ravimitootja osa konkreetse ürituse läbiviimisel piirdub ainult finantsilise toetusega, milleks sõlmitakse asjakohane toetusleping.
   * 1. Ravimitootja ei sekku koolituse sisusse, koolituse koha valikusse, logistika korraldamisse jne.
     2. Koolitusüritusel osalevad perearstid ei tegele koolitusürituse jooksul patsientide vastuvõtuga. Koolitusse lepinguliselt kaasatud erialaspetsialistid ei teosta koolitusürituse jooksul patsientide vastuvõttu koolituse tellinud arstikeskuses.
4. Aruanded toimunud ürituste kohta ravimitootjale ja finantside kasutamise kontroll ravimitootja poolt on asjakohased.
5. Kui arstikeskused soovivad koolitusüritustele kaasata erialaspetsialiste, siis:
   * 1. nende valikusse ei tohi ravimitootja sekkuda
     2. nende tasustamine ei tohi toimuda otse ravimitootja poolt, tasude suurust ei tohi määrata ravimitootja
     3. nende transporti koolitusüritustele ei tohi korraldada ravimitootja töötajad.